laion/Wikipedia-Exotic huggingface dataset:
רוקבילי

רוקבילי (Rockabilly) הוא אחד מסגנונותיו המוקדמים ביותר של הרוק אנד רול, שהתפתח בראשית שנות ה-50 בארצות הברית. הרוקבילי הוא שילוב של קאנטרי ורית'ם אנד בלוז, ומשלב גם מאפיינים של בלוגראס. לעומת הרוק, שבא והתפתח בעקבותיו, הרוקבילי הוא בעל צליל פשוט ושלושת כלי הנגינה העיקריים בו, לצד הזמר, הם גיטרה אקוסטית, קונטרבס ותופים. לעיתים נוספות גם גיטרה חשמלית ופסנתר. מקור השם "רוקבילי" הוא הלחם של המילים "רוק" ו"הילבילי" (hillbilly), מונח המתייחס למוזיקת הקאנטרי, שנודעה באותה תקופה גם בכינוי "מוזיקת הילבילי". סגנון הרוקבילי התפתח במקור בעיקר באזורי דרום ארצות הברית, אולם במהלך אמצע וסוף שנות ה-50 הגיע לשיא הפופולריות שלו, עת היה נפוץ ברחבי ארצות הברית כולה. בין האמנים הבולטים שפיתחו את הסגנון והרחיבו את תפוצתו הם אלביס פרסלי בתחילת דרכו, ביל היילי, ליטל ריצ'רד, ג'וני קאש, באדי הולי, קארל פרקינס, ריקי נלסון ואדי קוקרן. הרוקבילי הותיר השפעה מכרעת על התפתחותה של מוזיקת ותרבות הרוק כולה, והיווה מקור השראה גם ללהקות רוק בריטיות רבות, כגון הביטלס והרולינג סטונז, שבמהלך שנות השישים יגיעו ויכבשו את המצעדים האמריקניים (הפלישה הבריטית). החל מראשית שנות ה-60 דעך סגנון הרוקבילי, כתוצאה מהשינויים שהתחוללו בטעם הקהל בארצות הברית, אף שבבריטניה נותר הסגנון פופולרי עד לאמצע העשור. מותו של באדי הולי בתאונת מטוס ב-1959, וגיוסו של פרסלי לצבא האמריקני ב-1958, הם בין האירועים המרכזיים שהשפיעו על דעיכת הסגנון. אף על פי כן, בשנות השבעים והשמונים שב הרוקבילי לתחייה מחודשת, כחלק ממגמה כללית של חזרה לשורשיה של מוזיקת הרוק, עם הופעתן של להקות צעירות כמו הסטריי קאטס ובלו אנג'ל שחידשו את הסגנון. החל משנות השמונים, ובאופן מוגבר בתחילת המאה ה-21, החלו להתקיים קהילות רוקבילי ברחבי העולם. מה שמאחד את הקהילות הללו הוא שילוב של אהבת מוזיקת רוקבילי או רוק שורשי (Root Rock)-- כולל הגרסאות המודרניות כגון Neo-Rockabilly, Horror-billy, ו- Psycho-billy, וכן מוזיקת סווינג, בנוסף לאהבה לאופנת וינטג' ורטרו, בעיקר מהתקופות הקלאסיות של מוזיקת הרוקבילי, עם נטייה לביגוד ואביזרים שהושפעו מעולם הבורלסק ו"נערות פינאפ" (באנגלית: Pinup girls). הסגנון הוא פופולרי במיוחד בקהילות קוויריות ופמיניסטיות. מדיה וקבצים בנושא רוקבילי בוויקישיתוף רוקבילי, באתר אנציקלופדיה בריטניקה (באנגלית) ROCKABILLY Definition, www.shsu.edu ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
מוסטיאלה

מוסטיאלה (באסטונית: Mustjala; בגרמנית: Mustel) הייתה נפה אסטונית במחוז סארה שבאסטוניה. היא ממוקמת במערב האי סארמאה. ממזרח נמצאת נפת לייסי, מדרום-מזרח קארמה, מדרום קארלה, ומדרום-מערב קיהלקונה. שטחה של מוסטיאלה 235 קמ"ר ובשנת 2006 אוכלוסייתה מנתה 932 נפשות. היישוב הגדול ומרכזי במוסטיאלה ("בירת הנפה") הוא העיירה מוסטיאלה (765 תושבים) שעל-שמה נקראת הנפה ובנמצא גם 21 כפרים נוספים. נפת מוסטיאלה הוזכרה לראשונה בכתב בשנת 1645. היערות והחופים שלא נגעו בהם יד-אדם מושכים תיירים בקיץ. בכפר ווֹמה, בשנת 1986, נמצאו שרידים של התיישבות אנושית מתקופת האבן. במהלך הרפורמה המינהלית-טריטוריאלית בשנת 2017 אוחדו כל 12 העיריות באי סארמאה לעירייה אחת - כנסיית סאראמא. מדיה וקבצים בנושא מוסטיאלה בוויקישיתוף אתר האינטרנט הרשמי של מוסטיאלה (באסטונית) ערך זה הוא קצרמר בנושא אסטוניה ובנושא גאוגרפיה. אתם מוזמנים לתרום לוויקיפדיה ולהרחיב אותו.
REBORN

REBORN (בעברית: נולד מחדש) הוא האלבום ה-14 של הרכב המוזיקה האלקטרונית הישראלי אינפקטד מאשרום. האלבום יצא ב-9 בפברואר 2024, תחת חברת התקליטים והוא אלבום מוזיקה אלקטרונית בז'אנר טראנס פסיכדלי וגואה טראנס. האלבום הוא אלבום רימייקים לשירי הצמד מתחילת דרכם, מאלבומיהם הראשונים ומקומפלציות. הרצועות Release Me REBORN ו-Dream Theater REBORN שוחררו בחודשים שקדמו לשחרור האלבום בתור סינגלים. עטיפת האלבום, גם היא רפרנס ליצירות של ההרכב בעבר, כאשר באיור מופיעים דמויות הפטריות שאיירו את הקאברים של האלבומים הישנים של הצמד בעבר, כאשר מצד ימין מופיעה הדמות שהופיעה על הקאבר של האלבום IM the Supervisor (למרות שאין באלבום רצועות מקוריות מאלבום זה), מצד שמאל הדמות שהופיעה על עטיפת האלבום "The Gathering", ובאמצע הדמות שהופיעה על הקאבר באלבום Classical Mushroom, ונראה כי "נולד" להם דמות תינוק חדשה - על שם האלבום - REBORN - לידה מחדש, בעוד שדמות פטרייה עתידים קוראת להם. הרצועה המקורית Release Me מתוך האלבום The Gathering ששוחרר בשנת 1999 הרצועה המקורית Wider מתוך האוסף Artificial Visualisation ששוחרר בשנת 2004 הרצועה המקורית Return of the Shadows מתוך האלבום The Gathering ששוחרר בשנת 1999 הרצועה המקורית Disco Mushroom מתוך האלבום Classical Mushroom ששוחרר בשנת 2000 הרצועה המקורית Dracul מתוך האלבום Classical Mushroom ששוחרר בשנת 2000 הרצועה המקורית Mushi Mushi מתוך האלבום Classical Mushroom ששוחרר בשנות 2000 הרצועה המקורית Dream Theatre מתוך האוסף Space Mantra ששוחרר בשנת 2000 הרצועה המקורית S is here של הצמד מתוך אלבום האוסף Mixing In Action שנעשה על ידי Yahel בשנת 2001 הרצועה המקורית Dancing with Kadafi מתוך האלבום B.P. Empire ששוחרר בשנת 2001 מידע על האלבום REBORN באתר MusicBrainz האלבום REBORN באתר אפל מיוזיק ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
פרסי האקדמיה היפנית לקולנוע

פרסי האקדמיה היפנית לקולנוע (ביפנית: 日本アカデミー賞) הם פרסים המוענקים מדי שנה לסרטי קולנוע יפנים על ידי איגוד פרסי האקדמיה היפנית לקולנוע. הטקס של פרסי האקדמיה היפנית לקולנוע נחשב לטקס הפרסים היוקרתי ביותר ביפן בתחום הקולנוע. הטקס נערך מדי שנה בטוקיו משנת 1978 ואילך. בתהליך בחירת המועמדים והזוכים משתתפים חברי האקדמיה הכוללים אנשי מקצוע בתעשיית הקולנוע היפנית הכוללים בין היתר במאים, שחקנים, ותסריטאים. האקדמיה היפנית לקולנוע כללה 3,959 חברים נכון לשנת 2019. תהליך בחירת הזוכים מבטיח שהפרסים משקפים את הדעות של אנשי מקצוע המעורבים באופן פעיל בקהילת הקולנוע היפנית. הזוכים בפרסים המיוחדים נבחרים על ידי ועדות מיוחדות, ולא על ידי כל חברי האקדמיה. פרס פופולריות פרס לשם כבוד (מאז שנת 2006) פרס מיוחד מטעם יושב ראש האגודה פרס מיוחד מטעם האגודה (מאז שנת 1991) אתר האינטרנט הרשמי של פרסי האקדמיה היפנית לקולנוע - (ביפנית) פרסי האקדמיה היפנית לקולנוע, ברשת החברתית אקס (טוויטר) 日本アカデミー賞公式サイト, www.japan-academy-prize.jp 第46回 日本アカデミー賞 プレミアムグッズ付 授賞式観覧チケット | チケットぴあ[チケット購入・予約], t.pia.jp, ‏2023-03-10 (ביפנית) 日本アカデミー賞は“本家”と何が違う!? 気になるトリビアをチェック, cinemacafe.net, ‏2019-02-26 (ביפנית) Mark Schilling, Awards season blows through Japan with a conspicuous lack of buzz, The Japan Times, ‏2018-02-22 (באנגלית) 日本アカデミー賞公式サイト, 日本アカデミー賞協会の運営する公式サイト。日本アカデミー賞の概要、歴史の他、歴代の全受賞者受賞作品のデータを掲載。 (ביפנית) 『新聞記者』で示した日本アカデミー賞のプライド 大手の意向「ない」, ORICON NEWS, ‏2020-03-17
בחירות 1967

האם התכוונתם ל... הבחירות ללוק סבהה (1967) משאל העם בגיברלטר (1967)
אל"ם (פירושונים)

האם התכוונתם ל... אלוף-משנה - אחת מדרגות צה"ל אביגדור בן שמחה הלוי מגלוגוי – מורה ומדקדק עברי, שנודע גם בראשי התיבות אל"ם
יששכר אבולעפיה

יִשָּׂשׂכָר אַבּוּלְעָפִיָה (1726, ה'תפ"ו–1781, ה'תקמ"א) היה רב ושד"ר, רבה של קהילת יהדות סופיה. אבולעפיה נולד באיזמיר, בנם השני של רחל ורבי חיים אבולעפיה, שכיהן באותה עת כרב הקהילה. בשנת 1740 עלה עם משפחתו לארץ ישראל. בשנת 1744 נפטר אביו, ויששכר הצטרף לאחיו הבכור, יצחק, בהנהגת הקהילה היהודית בטבריה. בשנת 1766 נשלח כשד"ר מטעם קהילת טבריה לטורקיה, ליוון לבולגריה ולאיטליה. בהיותו בליבורנו בשנת 1767 חתם על הסכמתו על הספר "יד מלאכי" מאת מלאכי הכהן. באחד מסבבי שליחותו, בהגיעו לסופיה בשנת 1772, נבחר לרב הקהילה והשתקע שם. נפטר בסופיה. תואר על ידי בני דורו כבעל חסידות מופלגת והשפעה רבה במקומות שבהם פעל. "אבולעפיה, יששכר", האנציקלופדיה העברית (כרך א, עמ' 104), חברה להוצאת אנציקלופדיות, תשכ"ט. ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
אה"מ ואנגארד

האם התכוונתם ל... אה"מ ואנגארד (1909) – אוניית מערכה בריטית מתקופת מלחמת העולם הראשונה אה"מ ואנגארד (1944) – אוניית מערכה בריטית מתקופת מלחמת העולם השנייה אה"מ ואנגארד (1992) – צוללת גרעינית בריטית
בורידה

בורידה (באיטלקית: Buridda) הוא מרק מאכלי ים איטלקי או נזיד, במקור מליגוריה. כמה מחלקי התבשיל עשויים להיות מבושלים לאט, בעוד שאחרים מבושלים בפרק זמן קצר יחסית (9–10 דקות). התבשיל מתואר גם כנזיד, או כדומה במרקמו לנזיד. המרכיבים העיקריים של בורידה כוללים פירות ים, מרק דגים, עגבנייה, בצל ושום. באופן מסורתי, המרק הוגש פעם עם gallette del marinaio (לחמניות יבשות ועגולות), שהיו מושרות בו. בימינו, ניתן להשתמש בלחם קלוי. המרק עשוי להכיל מספר סוגי דגים, ופירות ים נוספים עשויים להיכלל בו כמו צלופח, דיונונים, צדפות או מולים. ניתן לבשל את המרק גם על ידי הכנות פשוטות עם דג בקלה מיובש ותפוח אדמה. בורידה נוסח ג'נובה (Buridda alla genovese) היא וריאציה שמוכנה עם אותם מרכיבי בסיס, ועשויה לכלול גם שרימפס ותמנון. המנה מתוארת כ"מאכל מסורתי מג'נובה". צ'ופינו (Cioppino) הוא תבשיל פירות ים איטלקי-אמריקאי שהומצא במאה ה-18 בסן פרנסיסקו על ידי מהגרים מג'נובה, והוא סוג של בורידה. בורידה קשורה לבוריד, מרק דגים של פרובאנס ולבורידה של סרדיניה, מאכל העשוי מבשר כריש. מדיה וקבצים בנושא בורידה בוויקישיתוף Riely, Elizabeth (1988-04-24). "Fare of the Country; Cioppino: Fish Stew From the Pacific". The New York Times (באנגלית אמריקאית). ISSN 0362-4331. נבדק ב-2023-04-12.
אל-אקצא

האם התכוונתם ל... מסגד אל־אקצא – מסגד מוסלמי על הר הבית אוניברסיטת אל־אקצא – מוסד להשכלה גבוהה בעיר עזה אינתיפאדת אל־אקצא – שמה של האינתיפאדה השנייה בפי הערבים גדודי חללי אל־אקצא – ארגון טרור פלסטיני ערוץ אל־אקצא – ערוץ הטלוויזיה של תנועת חמאס מבצע מבול אל־אקצא – הכינוי בו כינה חמאס את מתקפת הפתע על ישראל (2023)
מגש אפייה

מגש האפייה (במקור בלטינית: Tegula; באיטלקית: Teglia) נקרא לפעמים גם מחבת אפייה) הוא כלי המשמש במטבח עוד מהתקופה של רומא העתיקה לבישול אוכל בתנור אפייה. הוא בדרך כלל מלבני או עגול בצורתו ויש לו קצוות נמוכים. אלה העשויים ממתכת - נירוסטה, ברזל, אלומיניום - יכולים להיות מונעי הידבקות באמצעות ציפוי טפלון או כאלה שעשויים מנחושת; אלה מחרסינה או חרס מצופים באמייל מבפנים נחשבים גם לכלי אפייה. השם טגולה (tegula) הלטינית הפך באיטלקית ל-teglia (כלומר "להיות מכוסה"), זאת בשל צורתה הגדולה והשטוחה עם קצוות מוגבהים קטנים של כלי האפייה. מגש נפתח לפיצה הנפוצה גם לאפיית עוגות. הוא ניתן לפתיחה, כדי להקל על הוצאת המוצר האפוי. התחתית והרצועה שמתפקדת כקצה הם שני חלקים נפרדים. התחתית, שיכולה להיות חלקה או אפילו בצורת סופגניה, נכנסת לחריץ ברצועה הנפתחת, וחוסמת את התחתית בסגירה עם המחבר המתאים. מגשים חד פעמיים, הן מגשים/מחבתות אלומיניום קלי משקל, זולים, אך זמינים בצורות וביכולות רבות; כלים אלה מודפסים מיריעת אלומיניום דקה המאפשרת להשתמש בהם פעם או כמה פעמים. נון סטיק, עשוי אלומיניום עם ציפוי טפלון פנימי למניעת הידבקות מזון במהלך האפייה. מחבתות נחושת משומרות מסורתיות, כבדות מאוד, בצורתן עגולות, עם קצה מעוגל נמוך וטבעת לתלייה. הן משמשות לבישול ואפייה של מנות מסורתיות. כלים מצוינים, עתיקים מאוד ויקרים מאוד. לקינוחים יש כאלה המעוצבים בצורות ספציפיות הנדרשות להכנת הקינוחים השונים, עם שקעים רבים קטנים למאפים שונים כמו מאפינס או עוגיות מדלן. בעשור האחרון יצאו לשוק גם מגשי אפייה מסיליקון. כלי בישול תבנית אפייה טרין (כלי) Teglia: Definizione e significato di Teglia – Dizionario italiano – Corriere.it Etimologia : teglia, tegghia
קטפלנה

קטפלנה (בפורטוגזית: Cataplana) היא פריט כלי בישול המשמש להכנת מנות מאכלי ים בפורטוגל, פופולרי באזור אלגארבה בדרום המדינה. הקטפלנה הוא גם שמו של מאכל טיפוסי לאזור אלגארבה וכן פריט כלי בישול פורטוגלי המשמש להכנת המנה ושיטת הבישול באמצעותה. כלי הבישול יכול לשמש לבישול מגוון רחב של מרכיבים, אך סרטנים, צדפות וקטפלנה חזיר הם התפריטים הפופולריים ביותר של מנת הקטפלנה. לפי The Oxford Companion to Food, המנה המפורסמת ביותר שנעשתה בקטפלנה היא Amêijoas na cataplana (צדפות בקטפלנה). הקטפלנה עשויה באופן מסורתי מנחושת ומעוצבת כמו שתי צדפות המצוירות בקצה אחד וניתן לאטום באמצעות מהדק בכל צד של המכלול, מה שמאפשר לכלי לתפקד כסיר לחץ גולמי. קטפלנה יכול להיות עשוי גם מאלומיניום. קטפלנה היא מנה טיפוסית מאלגארבה המבושלת בקטפלנה מתכתית שמרכיביה כוללים בדרך כלל בצל, פלפלים אדומים וירוקים, עגבניות, מבושל בשמן זית, שום, טרגון, פטרוזיליה ויין לבן, בין היתר כמו בשר חזיר חתוך לקוביות, נקניקיית צ'וריסו, עוף, דגים, סרטנים, צדפות או פירות ים אחרים. ניתן ליצור שפע של וריאציות. המנה הנקראת קטפלנה עשויה תמיד באמצעות הפריט המסורתי של כלי הבישול הנקרא גם קטפלנה, אשר מאדה את המרכיבים במהלך החלק האחרון של תהליך הבישול. מדיה וקבצים בנושא קטפלנה בוויקישיתוף Portuguese Cooking: An Unforgettable Journey Through the Flavors and Colours of a Fascinating Country. Florence: Bonechi Books. 2006. p. 11. ISBN 88-476-0921-6. Davidson, Alan (2014). Jaine, Tom (ed.). The Oxford Companion to Food (3rd ed.). Oxford: Oxford University Press. p. 150. ISBN 978-0199677337.
חירות חיובית

חירות חיובית היא מונח או תפישה בפילוסופיה פוליטית. הוזכרה ונותחה לראשונה כתפישה נפרדת של החירות על ידי תומאס היל גרין, אך תיאורה החשוב ביותר הוא פרי-עטו של ישעיה ברלין. תפישה זו מתייחסת להזדמנות או ליכולת של היחיד לפעול למען הגשמה-עצמית; זאת בניגוד לתפישת החירות השלילית, שמתייחסת לחופש מכפייה. חירות חיובית מתוארת לעיתים קרובות כחופש להשיג מטרות מסוימות, ואילו חירות שלילית כחופש מכפייה חיצונית. החירות החיובית מודגשת על ידי אנשי השמאל, ואילו החירות השלילית חשובה במיוחד לאלה שנוטים לליברטריאניות. יחד עם זאת, הרוב בשני צידי המתרס הפוליטי מסרב להכיר בחשיבותה ואף בעצם קיומה של ההבחנה בין שתי החירויות. ג'רלד מק'קלום, למשל, מאמין שברלין טעה ושקיימים בחברה מכשולים נוספים לחירות חוץ מאמצעי הכפייה או המניעה שננקטים על ידי השלטונות או פורעי-החוק. לטענתו, ה"חופש" שברלין התייחס אליו אינו חופש כלל. בקרב הימנים, חלק מן השמרנים מאמצים צורות מסוימות של חירות חיובית. למשל, פוריטנים, כמו קוטון מאדר, התייחסו בכתביהם לעיתים קרובות לחירות, אך התמקדו בחופש מחטא (דחפים מיניים וכדומה); למען חופש כזה, הפוריטנים אף היו מוכנים לוותר על חופש מממשל ולהכיר בחשיבותה של חירות חיובית – חירות כתנאי חיובי לפעילות רצונית ולא כחופש ממגבלות מכוונות שמוטלות עליה. אנרכיסטים ואחרים בשמאל[דרושה הבהרה] רואים את החירות החיובית והחירות השלילית כתלויות זו בזו ולכן כבלתי-ניתנות להפרדה[דרוש מקור]. ישעיה ברלין הפגין חשדנות רבה כלפי חירות חיובית תוך כדי תיאורה. לטענתו, הרדיפה אחרי חירות חיובית יכולה להוביל למצב, שבו המדינה תכתיב לאזרחיה דרך חיים מסוימת, שלדעתה היא הרציונלית ביותר ולפיכך האזרחים צריכים להשתוקק אליה ללא קשר לרצונותיהם הממשיים. מגיניה של החירות החיובית טוענים שההשלכות הטוטליטריות לא מתחייבות ממנה ושיש הבדל גדול בין ממשלה המספקת לאזרחיה חירות חיובית לממשלה המתיימרת לקבל בשבילם החלטות. לדבריהם, כל ממשלה דמוקרטית שתתמוך בחירות חיובית לא תיתקל בבעיות שתוארו על ידי ברלין, משום שממשלה כזו לא תהיה במעמד שיאפשר לה להתעלם מרצונותיהם של בני-האדם או החברה. בנוסף לכך, רבים בשמאל רואים בחירות חיובית ערובה לשוויון זכויות בתחומים כמו חינוך ותעסוקה. הם גם חושבים שחירות חיובית מגינה מפני אפליה; ניתן למשל לראות כחירות חיובית את זכותה של אישה לקבל בראיון עבודה אותו יחס שגבר זוכה לו. ישעיהו ברלין, ארבע מסות על חירות (עברית: יעקב שרת), תל אביב: רשפים, תשל"א
מלחמות הקיץ

מלחמות הקיץ (ביפנית: サマーウォーズ) הוא סרט מדע בדיוני יפני בסגנון אנימה משנת 2009, אשר בוים על ידי מאמורו הוסודה והונפש על ידי Madhouse. הקרנת הבכורה של הסרט התקיימה ב-1 באוגוסט 2009 ביפן. הסרט גרף בסך הכל מעל ל־18 מיליון דולרים ברחבי העולם. הוא זכה גם במספר פרסים, בהם פרס האקדמיה היפנית לקולנוע לסרט המונפש הטוב ביותר של שנת 2010 ופרס הקהל של פסטיבל הסרטים הבינלאומי אנהיים בקטגוריית הסרט המונפש הטוב ביותר, וכמו כן הוא היה מועמד לפרס נמר הזהב לשנת 2009 בפסטיבל לוקרנו. עיבוד מאנגה לסרט פורסם במהלך 2009. קנג'י קואיזו, גאון מתמטיקה בכיתה י"א, מוזמן על ידי חברתו נאטסוקי לחגיגות יום ההולדת ה-90 של הסבתא רבתא של נאטסוקי. כאשר הם מגיעים לביתה של הרבא סבתא משפחתה של נאטסוקי מציגים את קנג'י כארוס של נאטסוקי, ובעקבות כך הוא משחרר בטעות תוכנת בינה מלאכותית זדונית המכונה "Love Machine" לתוך עולם וירטואלי אינטרנטי המכונה OZ. בעקבות כך קנג'י, נאטסוקי ומשפחתה של נאטסוקי חייהים לשתף פעולה על מנת להביס את התוכנה הזדונית. אקיהיקו מאטסומוטו הלחין את פסקול הסרט. הפסקול כולל מ-18 רצועות. שיר הנושא של הסרט ששמו 僕らの夏の夢 (חלום הקיץ שלנו) נכתב ובוצע על ידי טאטסורו יאמשיטה. מדיה וקבצים בנושא מלחמות הקיץ בוויקישיתוף אתר האינטרנט הרשמי של מלחמות הקיץ (ביפנית) "מלחמות הקיץ", במסד הנתונים הקולנועיים IMDb (באנגלית) "מלחמות הקיץ", באתר נטפליקס "מלחמות הקיץ", באתר AllMovie (באנגלית) "מלחמות הקיץ", באתר Rotten Tomatoes (באנגלית) "מלחמות הקיץ", באתר Box Office Mojo (באנגלית) "מלחמות הקיץ", באתר Metacritic (באנגלית) "מלחמות הקיץ", במסד הנתונים הקולנועיים KinoPoisk (ברוסית) "Summer Wars Wins Japan Academy's Animation of the Year". Anime News Network. 5 במרץ 2010. ארכיון מ-23 במאי 2012. נבדק ב-6 במרץ 2010. {{cite web}}: (עזרה) "L'animation japonaise à l'honneur du festival du film de Locarno" (בצרפתית). Le Point. Agence France-Presse. 5 באוגוסט 2009. אורכב מ-המקור ב-15 באפריל 2012. נבדק ב-13 באוגוסט 2009. {{cite news}}: (עזרה)
יחיא בדר א-דין אל-חות'י

יחיא בדר א-דין אל-חות'י (בערבית: يحيى بدر الدين الحوثي, יליד 1961) הוא המנהיג הפוליטי של החות'ים, מורדים זיידים שנלחמים נגד ממשלת תימן, ונגד ישראל. הוא אחיו של עבד אל-מאלכ המנהיג הרוחני של החות'ים, ושל מנהיג החות'ים המנוח חוסיין בדר א-דין. אל-חות'י חתם מכתב לממשלת תימן עם עבדאללה אל-רוזמי, המנהיג הצבאי של המורדים, במאי 2005, ובו הציע לסיים את ההתקוממות אם הממשלה תשלח שליחים או תסיים את המערכה הצבאית נגד המורדים. "אבל אם העוול ימשיך עם הרג, השמדה וכליאה... אז הצרה לא תיפתר, אלא תסתבך והפער יגדל עוד יותר". הוא היה חבר בפרלמנט התימני אך ברח לגרמניה לאחר שממשלת תימן הסירה את חסינותו הפרלמנטרית כדי לשפוט אותו על מעורבותו בההתקוממות השיעית בתימן, והוא נשפט שלא בפניוונידון ב-5 בפברואר 2010 ל-15 שנות מאסר. הוא נשאר בגרמניה עד שחזר לתימן ב-2013. כשהמועצה העליונה לניהול ותיאום עניינים הומניטריים (SCMCHA) הציעה מס של 2 אחוזים על סיוע הומניטרי, אל-חות'י התבטא נגד יו"ר SCMHCA אחמד חמיד, כינה אותו ואת הארגון "בלתי לגיטימיים" ומתח ביקורת על אופן הטיפול הבינלאומי. מדיה וקבצים בנושא יחיא בדר א-דין אל-חות'י בוויקישיתוף "Clashes in southern Yemen; rebels leader's brother killed". Globe and Mail. Associated Press. 9 באוגוסט 2019. נבדק ב-14 במאי 2020. {{cite news}}: (עזרה) "Brother of Houthis' top leader believed dead after air strike". The National (Abu Dhabi). 1 בספטמבר 2018. נבדק ב-14 במאי 2020. {{cite news}}: (עזרה) Rebellion continues (אורכב 19.06.2007 בארכיון Wayback Machine) Al-Ahram Weekly "Photo from Reuters Pictures". אורכב מ-המקור ב-4 במרץ 2012. נבדק ב-2009-11-24. {{cite web}}: (עזרה) "Yemen convicts brother of Houthi rebel leader". Reuters. 6 בפברואר 2010. נבדק ב-2021-08-11. {{cite news}}: (עזרה) "Yahia Badreddin Leading Yemeni Houthi Coup from Germany's Berlin". נבדק ב-2023-01-30. "Row over humanitarian aid cracks open divisions in Yemen's Houthis". Middle East Eye (באנגלית). נבדק ב-2020-02-25.
סת' שוסטק

סת' שוסטק (באנגלית: Seth Shostak; נולד ב-20 ביולי 1943) הוא אסטרונום וסופר אמריקאי. משמש כאסטרונום הבכיר של מכון SETI (אנ'). נולד למשפחה יהודית במחוז ארלינגטון שבווירג'יניה, ארצות הברית. בנם של ארתור וברטה (לבית גורטנבורג) שוסטק. אביו היה מהנדס חשמל. שוסטק סיים תואר ראשון בפיזיקה מאוניברסיטת פרינסטון ודוקטורט באסטרופיזיקה ממכון הטכנולוגי של קליפורניה. בתחילת דרכו המקצועית עסק בחקר תנועת הגלקסיות באמצעות טלסקופי רדיו בארצות הברית ובהולנד, במטרה להבין את גורל היקום. ב-1999 יצר סדרה בת 12 הרצאות וידאו בנושא "החיפוש אחר חיים אינטליגנטיים בחלל", עבור "The Teaching Company" (אנ'). מאז 2001 מכהן שוסטק כאסטרונום הבכיר במכון SETI, ארגון ללא כוונת רווח שמטרתו לחקור, להבין ולהסביר את מקורם, טבעם ושכיחותם של חיים ביקום. שוסטק פעיל מאוד בהסברה הציבורית ובקירוב המדע אל הקהל הרחב. מאז 2002 הוא מנחה את התוכנית השבועית ברדיו של מכון SETI, בשם "Big Picture Science" (אנ'), שבה הוא מראיין אורחים על מחקרים מדעיים עדכניים בתחומים שונים. כמו כן הוא מופיע לעיתים קרובות בסדרות טלוויזיה דוקומנטריות העוסקות באסטרונומיה, חיים מחוץ לכדור הארץ, ונושאים קשורים. שוסטק פרסם 4 ספרים וכמעט 300 מאמרים פופולריים על אסטרונומיה, טכנולוגיה, קולנוע וטלוויזיה. ב-2004 זכה בפרס קלומפקה-רוברטס (אנ') של האגודה האסטרונומית של האוקיינוס השקט (אנ') על תרומתו המשמעותית להבנה וההערכה הציבורית של האסטרונומיה. שוסטק השתתף כיועץ בסרט המדע הבדיוני "כשהעולם עמד מלכת" מ-2008. כמו כן שיחק תפקידים שונים בסרטים וסדרות טלוויזיה הקשורים לחיים מחוץ לכדור הארץ ולחיפוש אינטליגנציה חוצנית. מדיה וקבצים בנושא סת' שוסטק בוויקישיתוף ביוגרפיה של סת' שוסטק, באתר מכון SETI סת' שוסטק, במסד הנתונים הקולנועיים IMDb (באנגלית)
לאופולד הורוביץ

לאופולד הורוביץ (בגרמנית: Leopold Horovitz, בהונגרית: Lipót Horovitz; ‏ 2 בפברואר 1837 – 16 בנובמבר 1917) היה צייר דיוקנאות יהודי, יליד האימפריה האוסטרו-הונגרית. נולד בכפר רוזגוני שבהונגריה, החל משנת 1850 בהיותו בן 13, למד ציור באקדמיה לאמנויות היפות בווינה אצל קרל גייגר (גר') וקרל וורצינגר (אנ'). ב-1857 סיים את לימודיו בהצטיינות. לאחר תקופת פעילות בברלין, דרזדן ומינכן, התיישב הורוביץ בפריז ב-1860, ונשאר בה עד 1868. בבירה הצרפתית, צייר דיוקנאות, במיוחד של ילדים, בהשפעת רמברנדט ומאוחר יותר גם בהשפעת אנתוני ואן דייק. ב-1868 עבר לוורשה. הוא ביקר לעיתים קרובות בבודפשט, וינה וברלין כדי לצייר לפי הזמנה דיוקנאות של נשים אצילות. בוורשה צייר גם סצנות מהחיים היהודיים בעיירות וכפרי פולין. הכרה רבה קנה בזכות הדיוקנאות שצייר של גאורג ברנדס, מור יוקאי, הנסיכה לבית ספייהה (אנ') והנסיך לבית זמויסקי. ב-1891 זכה במדליית זהב בתערוכה בברלין. משנת 1893 פעל בווינה, שם נפטר ב-1917. בתו, סטפני הורוביץ, הייתה כימאית, כנראה נספתה בשואה. מדיה וקבצים בנושא לאופולד הורוביץ בוויקישיתוף קונסטנטין פון וורצבאך (אנ'), "הורוביץ, לאופולד", ערכו ב"Biographisches Lexikon des Kaiserthums Oesterreich" (אנ') (לקסיקון ביוגרפי של האימפריה האוסטרית), כרך 9, וינה 1863, עמוד 307 (טקסט באתר ויקיטקסט בגרמנית) "הורוביץ (הורוויץ), לאופולד", הלקסיקון הביוגרפי האוסטרי 1815–1950 (אנ')‏, וינה 1959, כרך 2, עמ' 426. איזידור זינגר ויוסף זון, ‏"הורוביץ, לאופולד", במהדורת 1901–1906 של האנציקלופדיה היהודית (באנגלית)
שוסטק

שוסטק (Szostak; Shostak) הוא שם משפחה. האם התכוונתם ל... אליעזר שוסטק – חבר הכנסת ושר בממשלות ישראל. ממקימי סיעות המרכז החופשי ולעם ג'ק וו. שוסטק – ביולוג מולקולרי קנדי אמריקאי סטפני שוסטק – שחקנית צרפתייה סת' שוסטק – אסטרונום וסופר אמריקאי פרנק שוסטק – כלכלן נחשב מהאסכולה האוסטרית
Friv

פריב (באנגלית: Friv) הוא אתר משחקי דפדפן שהוקם ב־2007. החברה נוסדה בנובמבר 2006 (פריב בטא) אך אתר פריב החל לפעול ב־2007. האתר הופיע במדד הצייטגייסט של גוגל בשנים 2010 ו־2011, כאשר ב־2011 הוא היה במקום הראשון. האתר הישן דרש תמיכה בנגן פלאש כדי לפעול. בסוף שנת 2020 הפסיקו כל הדפדפנים הנפוצים לתמוך בפלאש, ולכן האתר נסגר. עם זאת, קיימת גרסת בטא של האתר הישן. כיום יש אתרים שמחקים את אתר פריב הישן. אתרים אלו משתמשים ב־Ruffle במקום בנגן פלאש. בשנת 2020 נפתח האתר החדש, שלא דרש תמיכה בנגן פלאש. בנוסף, נעשו שינויים בעיצוב האתר ובמשחקים שבו. אתר האינטרנט הרשמי של Friv Friv® | Help - About - FAQs - Fakes - Old Friv, www.friv.com מור, גל; ברשת", "חורים (2010-12-12). "מי זה מיקמק ולמה הוא ראשון בגוגל?". Ynet. נבדק ב-2024-01-26. קיירס, ויטה (2011-12-14). "מילות החיפוש של 2011: אייפון 5 וגלעד שליט". Ynet. נבדק ב-2024-01-26. גרסת הבטא של האתר הישן Friv® | Friv Classic Old Menu, Old Friv ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
גזרות השמד

גזרות שמד הוא כינוי בהיסטוריוגרפיה היהודית לרדיפות אנטישמיות, בדרך כלל מצד השלטון, המכוונות נגד שמירת המצוות וקיום הדת היהודית, באופן מלא או חלקי. למצב זה ישנם גם היבטים הלכתיים, ובספרות ההלכה הוא מוגדר כשעת השמד. לאורך הדורות, היו כמה מקרים של גזרות שמד בהיקף גדול, שנודעו כגזרות השמד בסתם. האם התכוונתם ל... גזרות אנטיוכוס – גזרות דת שהוטלו על היהודים על ידי אנטיוכוס הרביעי "אפיפנס" בשנת 167 לפנה"ס. גזרות אדריאנוס – גזרות שהטיל הקיסר אדריאנוס על התושבים המורדים בארץ ישראל בשנת 135 לספירה, לאחר דיכוי מרד בר כוכבא.
סרטים מהספרים

סרטים מהספרים היא סדרת קלטות וידאו ו-DVD שהופצה על ידי קלסיקלטת מספטמבר 1992. הסדרה הכילה סרטי ילדים המבוססים על ספרי ילדים. בספטמבר 1992 יצאה קלטת הווידאו "מעשה בחמישה בלונים" המבוססת על שלושה סיפוריה של מרים רות ("מעשה בחמישה בלונים", "הבית של יעל" ו"תירס חם") ולאחר מכן באותו חודש ואותה שנה יצאה הקלטת "איתמר מטייל על קירות" המבוססת על סיפוריו של דויד גרוסמן מסדרת ספריו "סיפורי איתמר" ("איתמר מטייל על קירות", "איתמר וכובע הקסמים השחור" ו"איתמר צייד החלומות"). שתי הקלטות הופקו על ידי אולפני הבירה ירושלים ורחל ארגמן ים בע"מ (באותה תקופה עם השם "ים הפקות"), חברה של רחל שיין ארגמן. בשנת 1995 יצאה הקלטת "בוא אלי פרפר נחמד" המבוססת על שירי הילדים מאת פניה ברגשטיין (מתוך הספרים "בוא אלי פרפר נחמד" ו"נסע אל השדה", וגם הסיפור "ויהי ערב"), בהפקת רחל ארגמן ים בע"מ (רחל שיין ארגמן) והוצאת הקיבוץ המאוחד, ארגמן אף הלחינה עבור הקלטת את השיר "בובתי". לאחר מכן באותה שנה בערך יצאו הקלטות "אבא עושה בושות" ו"גומות החן של זוהר", גם קלטות אלו הופקו על ידי רחל שיין ארגמן. משנת 2000 עד 2002 יצאה סדרת קלטות הווידאו המכילות אוספים של סיפורי ילדים שהופצו בקלטות הווידאו של קלסיקלטת. בשנת 2002 יצאה קלטת הווידאו האחרונה הנושאת את שם הסדרה (הסדרה אף קיבלה בקלטת זו גם שיר פתיחה חדש שנכתב על ידי ציפי שחרור והולחן על ידי מירון מינסטר) ביחד עם הסיפורים "שמוליקיפוד" (הקלטת נשאה גם את שמה הראשי), "הצב של אורן" ו"הלו, הלו, אבא". עם זאת נוספו גם שירי הילדים "הקיפוד" (אחרי הסיפור "שמוליקיפוד"), "הטיול הקטן" (אחרי הסיפור "הצב של אורן") ו"אבא שלי".(אחרי הסיפור "הלו, הלו, אבא"). החל מינואר 2003 קלסיקלטת החלה להפיץ את קלטות הסדרה בתקליטורי DVD ואף גם במארזים של קלטות הסדרה, יחד עם גרסאות ה-DVD לקלטות הווידאו שלא הופיעו בסדרה זו (אליעזר והגזר, כספיון, הזחל הרעב, טרופותי, הפיל שרצה להיות הכי ועוד.).
כדורגלן השנה בבלגיה

כדורגלן המקצועי של השנה בבלגיה (בצרפתית: Footballeur pro de l'année) הוא פרס שנתי המחולק החל משנת 1984 על ידי התאחדות הכדורגל הבלגית המלכותית לכדורגלן המצטיין במהלך העונה. התואר יכול להיות מוענק לכל שחקן המשחק בליגת העל הבלגית ללא קשר לאזרחותו. הענקת התואר נקבעת לפי ספירת הקולות בהצבעה של שחקני הליגה הבלגית הבכירה ושחקנים בלגים שמשחקים בליגות הבכירות באירופה. נעל הזהב הבלגית כדורגלן השנה (הולנדית)